Nils Borgström

Nils Henrik Borgström  (14. heinäkuuta 1884 Sipoo – 13. tammikuuta 1951 Pohja) oli suomalainen maanviljelijä, joka sai maanviljelysneuvoksen arvonimen.

Henkilöhistoria
Nils Borgströmin vanhemmat olivat maanviljelysneuvos Georg Borgström ja Hilda Lovisa Charlotta Hagströmer ja puoliso 1907–1950 Ruth Aschan, professori Ossian Aschanin tytär. Lääkäri Carl August Borgström ja maanviljelysneuvos Nils Gustaf Borgström olivat heidän poikiaan. Insinööri, maanviljelysneuvos Erik Borgström ja professori Leonard Borgström olivat puolestaan Nils Borgströmin veljiä. Nils Borgström tuli ylioppilaaksi vuonna 1903 ja valmistui agronomiksi Mustialasta vuonna 1905. Hän toimi ensin Kosken ruukilla, kunnes hankki Helsingin pitäjästä ratsutilan ja vuonna 1911 Baggbyn kartanon sekä myöhemmin vielä muita tiloja Pohjasta, Sipoosta ja Pernajasta. Borgström harjoitti karjataloutta ja viljeli puutarhakasveja, mutta pyrki edistämään myös kalataloutta poikasistutuksilla ja kehitti tilansa metsätaloutta. Hän oli aktiivinen ruotsinkielisissä maanviljelysjärjestöissä. Maanviljelysneuvoksen arvonimen Borgström sai vuonna 1932.Kuka kukin on 1934, s. 68. Viitattu 14.4.2022. 

Julkaisuja
 Baggby gårds historia, 1922
 Baggby Ladugård, 1927

Lähteet

Luokka:Maanviljelysneuvokset
Luokka:Suomalaiset maanviljelijät
Luokka:Vuonna 1884 syntyneet
Luokka:Vuonna 1951 kuolleet